Marcin Kamiński. Marcin Kamiński (1992-yil 15-yanvarda tugʻilgan) — polshalik professional futbolchi, Bundesliganing Schalke-04 klubi va Polsha milliy futbol terma jamoasida markaziy himoyachi sifatida oʻynaydi. Klublardagi faoliyati. Lech Poznań. Kamiński 2009-yil 21-noyabrda Ekstraklasa ligasi vakili Lech Poznań klubida professional debyut qildi. Ruch Chorzowga qarshi oʻyinning 90-daqiqasida Jakub Wilkning oʻrniga zaxiradan maydonga tushdi, uchrashuv 3:1 hisobida Lech Poznań foydasiga hal boʻldi. Klub safida jami 150 dan ortiq o‘yin o‘tkazgan, 8 ta gol urishga muvaffaq boʻlgan. Ikki marotaba Ekstraklasa chempionligini qo‘lga kiritgan (2009—2010 va 2014—2015). VfB Stuttgart. 2016—2017-yilgi mavsumda Kamiński VfB Stuttgart klubida toʻp surdi. 2018-yilning 5-martida VfB Stuttgart klubi bilan shartnomasini 2021-yilning iyuniga qadar uzaytirdi. Klubda 63 ta uchrashuvda ishtirok etib, 1 ta gol urdi. Fortuna Düsseldorfga ijara. 2018-yil 24-avgustda Kamiński Fortuna Düsseldorfga ijaraga oʻtdi. Bir mavsum davomida 27 ta oʻyinda maydonga tushib, birorta ham gol ura olmadi. Schalke 04. 2021-yil 27-may kuni Kamiński „Schalke-04“ klubiga bepul transfer evaziga qo‘shilganini eʼlon qildi Xalqaro faoliyati. 2018-yilning may oyida Polshaning 2018-yilda Rossiyada bo‘lib o‘tadigan Jahon chempionati uchun dastlabki 35 kishilik tarkibiga kiritildi. Garchi u dastlab Rossiyaga qarshi 23 kishilik tarkibni kiritiklmagan boʻlsa-da, jarohat olgan Kamil Glik uchun zaxira oʻyinchisi sifatida jamoada qoldi. Oxir-oqibat Glik Jahon chempionatida oʻynay olishi maʼlum boʻldi va shu sababli Kamiński Rossiyaga bormadi. Yutuqlari. Lech Poznań VfB Stuttgart Schalke 04